Só moet boetebessies lyk | Maroela Media
Die dokument sluit verskeie reëls in oor die kleur en lengte van klere, en die tipe skoene en haarstyle wat nie toegelaat word nie.
Die lengte van rompe moet onder andere een handbreedte onder die knie wees, en indien ŉ romp gedra word, moet die beampte sykouse in ŉ velkleur dra. Langbroeke moet ook nie te wyd of te noupassend wees nie, en moet lank genoeg wees sodat skoenvetergaatjies bedek word. Geen hang-oorbelle of uitspattige juwele word toegelaat nie. ŉ Vroulike beampte mag nie ŉ handsak dra wanneer sy aan diens is nie. Baarde en poniesterte word nie by mans toegelaat nie. Snorre mag nie die ore bedek of aan die ore raak of verby die onderlip steek nie.
Die 449 bladsy lange dokument sluit ook reëls in oor standaardtoerusting wat tydens patrollie op nasionale paaie in ŉ beampte se voertuig karwei moet word. Dit sluit handskoene, ŉ besem, graaf, koevoet, megafoon, opslaanbare padverkeerstekens, noodhulptassie, bordkryt of spuitverf, ŉ brandblusser, verkeerskeëls en ŉ spreilig in.
Thato Mosena, woordvoerder vir die padverkeerbestuurskorporasie (RTMC), kon nie vir kommentaar bereik word nie.
Gilberto Martins, adjunkdirekteur-generaal van die RTMC, het aan die Star gesê hulle wil ŉ 21ste eeuse verkeersbeampte skep. “Om dit te doen, moet ons ernstige norme en standaarde daar stel,” het Martins gesê.
Die Star het berig die dokument is verlede week in minstens sewe van die nege provinsies in die staatskoerant gepubliseer, met ŉ 30 dae periode vir kommentaar. -SAPA
“Langbroeke moet ook nie te wyd of te noupassend wees nie” haha…het hulle gesien hoe dik is party van hulle…te min materiaal in die land om squeezas se broeke te maak
Dieselfde geld nou vir Stad Tshwane. Dit is net nie reg om met jeans, t-hemp en tekkies die publiek te bedien nie. Nou gaan die werknemers natuurlik aandring op ‘n kleretoelaag.
Ek is van mening dat dit ‘n goeie ding is – vir verskeie redes. Ek wonder net oor die baarde, wat van ‘n manspersoon wat ‘n aknee-vel het en as gevolg daarvan meer selfvertroue het ?
Sowat paar jaar gelede het ek by Waltloo ‘n draai moes maak, die manspersoon wat die PUBLIEK moet help, het daar gestaan met ‘n gesig VOL ringe, en ek moet erken, die TONGRING was die toppunt – EK WAS NAAR ! Dis darem wraggies nie ‘n mooi gesig nie.
Wonder net hoeveel van die “toerusting” na 30 dae nog sal bestaan….